Fruktodona Societo

eta|200ra|Germana poŝtmarko pri la Fruktodona Societo, 2017

La Fruktodona Societo, ,  (1617–1680) estis germana lingva akademio, la unua kaj plej granda iam ekzistanta. Kiel sian simbolon ĝi havis la mult-uzeblan kokosplanton kun la moto "ĉio utiligeblas", .

Multaj ĝiaj membroj estis nobeloj kaj regnestroj ene de la Sankta Romia Imperio. Modelo por ĝi estis la italaj renesancaj akademioj, ekzemple Accademia della Crusca, sed ĝi ankaŭ similetis al kavaliraj ordenoj, nobelaj societoj kaj fratularoj, kaj nur parte funkciis kiel klerula kaj literatura asocio. 

La societon gvidis sinsekve:
 1617–1650: princo Ludoviko la 1-a (Anhalt-Köthen) 
 1651–1662: duko Vilhelmo la 4-a (Saksio-Vajmaro) 
 1667–1680: duko Aŭgusto (Saksio-Weißenfels) 

 Detaloj 
La societo nomiĝis, pro sia emblemo (palmujo) ankaŭ "Palmordeno" (Palmorden). Ĉiu membro ricevis kaŝnomon honoran kiu ne malofte sonis priridinde. Prezidanto ĉiam estis princo, kaj ankaŭ la plejmulto de la societo konsistis el nobeloj. Kvankam apartenis al ĝi gravuloj (politikistoj kiel Karolo la 10-a Gustavo de Svedio aŭ Frederiko Vilhelmo de Brandenburgio; poetoj: Martin Opitz, Friedrich von Logau, Diederich von dem Werder, Andreas Gryphius) la okupiĝoj restis tro ofte tro banalaj kaj eksteren orientitaj. Pro siaj purismaj tendencoj la societo en la kuro de la tempo igis sin mem primokenda. En 1680 ĝi malfonditis. En 2007 iĝis refondiĝo sub la nomo Nova fruktodona societo.

Du jarojn poste fondiĝis en Rudolstadt la nur al virinoj malfermita rondaro Virta Societo.
 Literaturo 
 Barthold, Geschichte der Fruchtbringenden Gesellschaft (Berlin 1848)
 G. Krause, Der Fruchtbringenden Gesellschaft ältester Ertzschrein (Leipzig 1855)
 H. Schultz, Die Bestrebungen der Sprachgesellschaften des 17. Jahrhunderts für Reinigung der deutschen Sprache (Göttingen 1888)
 H. Wolff, Der Purismus in der deutschen Literatur des 17. Jahrhunderts (Strasburgo 1888)
 Dissel, Die sprachreinigenden Bestrebungen im 17. Jahrhundert (Hamburg 1895).

 Fonto 
"Fruchtbringende Gesellschaft" - ĉe: Meyers Großes Konversations-Lexikon, volumo 7, Leipzig 1907, p. 178-179

 Eksteraj ligiloj 

 Retpaĝo de la Nova fruktodona societo
 ALG - Literatursocietaro en Germanlando


Kategorio:Akademioj
Kategorio:Germana lingvo
Kategorio:Historio de Saksio-Anhalto
Kategorio:1617